วิสามัญ จ่อย ยางชุมน้อย เหิมยิงสู้ตร. สาหัส 1นาย
เครดิตภาพจาก:ผู้สื่อข่าว thai PBS,ตร.ศรีสะเกษ วิสามัญ จ่อย ยางชุมน้อย ลอบค้ายาบ้าดับคากระท่อมกลางทุ่งนา เหิมโดน จนท.ปิดล้อมไม่สนใจ เปิดฉากยิงต่อสู้เปิดทางหนี โดนตำรวจเจ็บสาหัส 1 นาย พบประวัติอื้อ เคยถูกจับกุมคดียาบ้านับไม่ถ้วน,เมื่อเวลา 08.00 น.วันที่ 28 ม.ค.59 ร.ต.อ.สุพัตร ชนะกิจ พงส.สภ.ยางชุมน้อย ได้รับการประสานจากตำรวจชุดสืบสวน กก.สส. ภ.จว.ศรีสะเกษ ให้เข้าตรวจสอบเหตุวิสามัญคนร้าย ที่กระท่อมกลางทุ่งนา บ้านยางชุมน้อย ต.ยางชุมน้อย อ.ยางชุมน้อย จ.ศรีสะเกษ จึงไปตรวจสอบร่วมกับ พ.ต.อ.วิทยา เย็นจิตต์ พงส.ผชช. ภ.จว.ศรีสะเกษ เจ้าหน้าที่ทหาร กกล.รส.ประจำพื้นที่จังหวัดศรีสะเกษ และฝ่ายปกครองอำเภอยางชุมน้อย,ที่เกิดเหตุพบศพนายเกรียงไกร ชาติมนตรีอายุ 33 ปี หรือ จ่อยยางชุมน้อย อายุ 33 ปี อยู่บ้านเลขที่ 31/2 หมู่ 8 ต.ยางชุมน้อย อ.ยางชุมน้อย จ.ศรีสะเกษ จึงได้ประสาน แพทย์จาก รพ.ยางชุมน้อย พนักงานอัยการจังหวัดศรีสะเกษ พร้อมด้วยญาติผู้เสียชีวิต เข้าตรวจสอบที่เกิดเหตุชันสูตรพลิกศพ,พล.ต.ต.สุรเดช เด่นธรรม เปิดเผยกับผู้สื่อข่าวว่า สืบเนื่องจากตนได้รับแจ้งจากสายลับว่า มีกลุ่มค้ายาเสพติดในพื้นที่ยางชุมน้อย ได้นำยาบ้ามาจำหน่ายให้กับวัยรุ่นและผู้ใช้แรงงานเป็นประจำ จึงได้สั่งการให้ พ.ต.ต.นิสิทธิ์ พิมวัน สว.สส. กก.สส.ภ.จว.ศรีสะเกษ นำกำลังชุดสืบสวน ติดตามพฤติการณ์จนทราบชัดจึงได้เข้าตรวจค้นเป้าหมาย 4 จุด เมื่อตอนเช้าตรู่ของวันนี้ ทำให้จับผู้ต้องหาได้ 2 คน พร้อมยาบ้า 12 เม็ด อาวุธปืน 1 กระบอก,โดยผู้ต้องหารับสารภาพว่ารับยาบ้าจากนายเกรียงไกร หรือจ่อย ชาติมนตรี เจ้าหน้าที่จึงขยายผลเข้าตรวจค้นที่บ้านของนายเกรียงไกร หรือจ่อย ซึ่งเป็นกระท่อมอยู่กลางทุ่งนานอกหมู่บ้าน เมื่อไปถึงเจ้าหน้าที่ได้เรียกนายจ่อย ให้เปิดประตูเพื่อตรวจค้น แต่นายจ่อยไม่ยอมเปิดพร้อมกับใช้อาวุธปืนยิงใส่ตำรวจหลายนัดเพื่อเปิดทางหนี ทำให้กระสุนถูก จ.ส.ต.เกรียงศักดิ์ ขันแก้ว ผบ.หมู่ กก.สส.ภ.จว.ศรีสะเกษ และปฏิบัติหน้าที่ในชุดเก็บกู้และทำลายวัตถุระเบิด (EOD) ด้วย เข้าบริเวณสะโพก 1 นัด บริเวณขาหนีบ 1 นัด อาการสาหัส เจ้าหน้าที่จึงได้ยิงตอบโต้ไป จนกระทั่งเสียงปืนสงบลงจึงเข้าตรวจสอบ พบว่านายเกรียงไกรถูกกระสุนปืนเข้าที่หน้าอก จำนวน 3 นัด เสียชีวิตในกระท่อม ใกล้กับศพพบปืนลูกโม่ขนาด .38 มีปลอกกระสุนปืนในรังเพลิง 6 ปลอก ลูกปืนขนาด .38 จำนวน 15 นัดตกอยู่ เจ้าหน้าที่ค้นในกระท่อม พบยาบ้า 200 เม็ด และยาไอซ์ อีก 6 ถุง ปืนพกขนาด .38 พร้อมกระสุนขนาดเดียวกัน อีก 15 นัด,ล่าสุด อาการของ จ.ส.ต.เกรียงศักดิ์ ซึ่งรักษาตัวอยู่ที่ รพ.ศรีสะเกษ แพทย์ได้ให้การช่วยเหลือจนปลอดภัยแล้ว,ด้านประวัติ นายเกรียงไกร ชาติมนตรี หรือจ่อย ผู้ถูกวิสามัญ เมื่อปี2552 เคยถูกจับกุม ที่สภ.วังน้อย จ.พระนครศรีอยุธยา ข้อหาเสพยาบ้า ปี 2556 ถูกจับกุม ที่ สภ.ยางชุมน้อย จ.ศรีสะเกษ ข้อหา เสพยาบ้า ปี 2558 ถูกจับที่ สภ.ยางชุมน้อย จ.ศรีสะเกษ ข้อหา ครอบครองยาเสพติด (ยาบ้า) และปี 2558 ถูกจับกุม ที่ สภ.ค้อวัง จ.ยโสธร ข้อหา ครอบครองยาเสพติด (ยาบ้า) เพื่อจำหน่าย และมีเครื่องกระสุนปืนไว้ในครอบครองโดยไม่ได้รับอนุญาต ของกลาง ยาบ้า 173 เม็ด อาวุธปืนลูกซอง 3 นัด.
ตร.ศรีสะเกษ วิสามัญ จ่อย ยางชุมน้อย ลอบค้ายาบ้าดับคากระท่อมกลางทุ่งนา เหิมโดนจนท.ปิดล้อมไม่สนใจ เปิดฉากยิงต่อสู้เปิดทางหนี โดนตำรวจเจ็บสาหัส 1 นาย พบประวัติอื้อ เคยถูกจับกุมคดียาบ้านับไม่ถ้วน
วิสามัญ,จ่อย ยางชุมน้อย,คนร้าย,ลอบค้ายาบ้า,ยิงสู้ตำรวจ,ขัดขืนการจับกุม,พ่อค้ายาบ้า,ตำรวจปิดล้อม,ยิงต่อสู้,ค้ายาเสพติด,ยิงตำรวจ,กระท่อมกลางทุ่งนา,ถูกจับคดียาบ้า,อาชญากรรม,ข่าว,ข่าวทั่วไทย,ไทยรัฐออนไลน์,ศรีสะเกษ